ቅምሻ የ2 ደቂቃ ገደማ ንባብ የ2ተኛ ክፍል ተማሪ ነው ዘወትር ከማርፈዱ የተነሳ አራፋጁ የሚል ቅፅል ስም አለው መምህሩ ክፍል ገብቶ ማስተማር ከጀመረ በኋላ በሩን ያንኳኳል በሩን ከፍቶ አንኳኪው አራፋጁ መሆኑን እንዳወቀ ከክፍሉ መስኮት ላይ ያንጠለጠላት መግረፊያ ካነሳ በኋላ እጅን እንዲዘረጋ አርጎ ይገርፈዋል አርፋጁ ልጅ ግርፋቱ ከመደጋገሙ የተነሳ ተገርፎ ትምህርት መጀመር ግዴታው እንደሆነ አምኖ መቀበል ጀምሯል መምህሩም በዚህ ከቀን ቀን ከጥፋቱ በማይማር ቅጣት ባልገራው አርፋጅ ልጅ ይበሳጭ ስለነበር የግራፋቱን መጠን ከቀን ቀን እየጨመረ ይቀጠቅጠው ነበረ ከዕለታት አንድ ቀን መምህሩ በብስክሌት ወደ ትምህርት ቤት እየጋለበ ሳለ አንድ ብላቴና በጣም የሚበልጠውን ሰው በዊልቸር አየገፋ አቋረጠው መምህር ብስክሌት ላይ ሆኖ ዊልቸር አየገፋ ያየው ፊት አዲስ አልሆነበትም ለማረጋገጥ ከብስክሌቱ ወረደና ተከተለው አርፋጅ ብላቴና ታላቅ ወንድሙን እየገፋ ወደ ሌላኛው የመማሪያ ክፍል ካስገባው በኋላ ላቡን እያበሰ ወደ መማሪያ ክፍሉ ሲሮጥ ተመለከተው አስተማሪው ልጅ ለምን ዘወትር እያረፈደ ወደ ክፍሉ እንደሚመጣ ግልፅ ሆነለት እራሱንም ወቀሰ ልጁ ላይ ያሳረፈው ግርፋት ህሊናውን አሳመመው በቀጣዩ ቀን መምህሩ ክፍል ገብቶ ማስተማር ከጀመረ በኋላ አርፋጁ በሩን አንኳኳ መምህር በሩን ከከፈተ በኋላ መስኮት ላይ ያስቀመጣትን ልምጭ አነሳ አርፋጁ ልጅ ለግርፋት እጁን ዘረጋ መምህሩ በእንባ እየታጠበ በፍፁም ዛሬ አንተ እኔን እንጂ እኔ አንተን አልገርፍህም ስላልተረዳሁ ይቅር በለኝ በማለት መግረፊያውን ሰጠው ሕይወት ከገራፊዋች ቦታ ስታስቀምጠን ለትንሽ ትልቁ መግረፊያን ከማንሳት እንቆጠብ ይልቅ ለምን ብሎ መጠየቅ ይልመድብን goferebooks